recursal/SuperWikiNEXT-32B huggingface dataset:
**גטו דרוהוביץ'** (באוקראינית: **Дрогобицьке гето**) היה גטו נאצי בעיר דרוהוביץ' שבמערב אוקראינה במהלך מלחמת העולם השנייה והשואה. הגטו חוסל בעיקר בין פברואר לנובמבר 1942, אז גורשו רוב היהודים למחנה ההשמדה בלז'ץ.

רקע
---

### דרוהוביץ' בין שתי מלחמות העולם

בתקופה שבין שתי מלחמות העולם הייתה דרוהוביץ' עיר פרובינציאלית במחוז לבוב של הרפובליקה הפולנית השנייה בעלת 80,000 תושבים, דרוהוביץ' הייתה בעלת שטח של 1,499 קמ"ר (579 מ"ר) ואוכלוסייתה מנתה כ-194,400 תושבים. דרוהוביץ' השתייכה למחוז לבוב שבדרום-מזרח קרסי, עם אוכלוסייה יהודית נכבדת; מעבר לזה של האוכלוסייה האוקראינית והפולנית באזורים.

### העיר במלחמת העולם השנייה

לאחר הפלישה הגרמנית-סובייטית לפולין ב-1939, חולקה פולין בין המלחמות בספטמבר 1939 בין גרמניה הנאצית לברית המועצות. העיירה סופחה לרפובליקה הסובייטית הסוציאליסטית האוקראינית. דרוהוביץ' הפכה למרכז של מחוז דרוהוביץ'. באותה התקופה, התרחשו גירושים המוניים של גברים, נשים וילדים לסיביר.

היסטוריה
--------

### לפני הקמת הגטו

הגרמנים כבשו את דרוהוביץ' באמצע ספטמבר 1939, ועד 22 בספטמבר, כשהעבירו את השלטון בעיר לידי הסובייטים בהתאם להסכם ריבנטרופ-מולוטוב, סבלו יהודי העיר מהתנכלויות קשות מצד האוקראינים. בימי השלטון הסובייטי אף הולאמו מפעלי התעשייה בעיר, ויהודים בעלי הון ופעילים פוליטיים נאסרו וכמה מהם אף הוגלו לתוך ברית המועצות.

הגרמנים שבו וכבשו את דרוהוביץ' לאחר שנתיים ב-30 ביוני 1941, ויום למחרת החל בה פוגרום קשה. בשלושת ימי הפוגרום רצחו אוקראינים ופולנים, תושבי העיר וגם כפריים מהסביבה, עשרות יהודים (על-פי מקורות אחרים – אף כמה מאות), בסיוע פעיל של החיילים הגרמנים. ב-22 ביולי רצחו שוטרים גרמנים בפיקודו של הנס בלוק עוד כ-20 יהודים.

הגרמנים הטילו על יהודי דרוהוביץ' הגבלות תנועה קשות, ומשפחות רבות אולצו למסור את בתיהן לקצינים גרמנים. ביולי 1941 הוקם בעיר יודנראט בהנהגת אברהם רוזנבלט, וזמן קצר לאחר מכן, הוקם גם שירות סדר יהודי והוטל עליו לגייס יהודים לעבודת כפייה. נוסף על כך החלו הגרמנים לחטוף צעירים יהודים למחנות העבודה, ועל יהודי העיר הוטלו "קונטריבוציות" של סכומי כסף גבוהים.

### לאחר הקמת הגטו

יהודי דרוהוביץ' סבלו מרעב כמעט מראשית ימי הכיבוש הגרמני. עד סוף 1941 הגיע מספר הנספים היהודים לכ-600. בשלהי אותה שנה החל ריכוזם של יהודי דרוהוביץ' בגטו דרוהוביץ'. בעיר פעל סניף של ארגון הסיוע היהודי יס"ס בראשות ליאון טננבוים, ראש הקהילה לפני המלחמה.

לאחר סלקציה גורשו למחנה ההשמדה בלז'ץ כ-1,000 יהודים חולים, קשישים ואחרים, שהוגדרו "א-סוציאליים". גירוש זה, שבתוך ימים אחדים הבינו יהודי העיר את משמעותו, האיץ את יזמתו של היודנרט להקים בדרוהוביץ' באביב 1942 סדנאות ובתי מלאכה כגון נגריות, מתפרות ובתי מלאכה לייצור סלים. בסדנאות אלו הועסקו מאות יהודים, אך בקיץ 1942 החלו הגרמנים לפעול לצמצום מספר העובדים בהן. במקביל הועסקו יהודים רבים במפעלים הקשורים לתעשיית הנפט ובייצור חיוני למשק המלחמה הגרמני.

גטו דרוהוביץ' חוסל בהדרגה באקציה שנמשכה מ-21 במאי 1943 ועד 10 ביוני 1943. הגרמנים סרקו בשיטתיות את הבתים בגטו, ולקראת סופה של האקציה, ב-6 ביוני 1943, הוציאו להורג גם 28 שוטרים יהודים. בעקבות חיסול הגטו החל גם חיסול מחנות העבודה בעיר והסתיים באפריל 1944.

קישורים חיצוניים
----------------

* דרוהוביץ' באתר יד ושם

הערות שוליים
------------

1. 1 2  Strona główna | Polacy na Wschodzie, polacynawschodzie.pl (בפולנית)
2. 1 2  דרוהוביץ' (Drohobycz), באתר יד ושם
**אוגוסטוס מפרימה פורטה** הוא שמו של פסל שיש רומי מהמאה הראשונה לספירה, המציג את דמותו של אוגוסטוס – קיסר רומי הראשון. הפסל, שגובהו 203 ס"מ, התגלה ב-20 באפריל 1863 ב"פרימה פורטה", הווילה של ליוויה אשת אוגוסטוס ברומא, והוא מוצג כיום במוזיאון הוותיקן בעיר.

הפסל מבוסס על תנוחתו של הפסל היווני "נושא הרומח" מאת פוליקליטוס, והדמות ניצבת בו בתנוחת קונטרה פוסטו. אולם, המערך הצולב המסורתי נשבר.[דרושה הבהרה] בהשפעתה של האמנות האטרוסקית ידו של הקיסר מונפת אל על, מצדיעה ויוצרת תחושה של דינאמיות גדולה יותר, בדומה לפסל "הנואם" מן המאה ה-1 לפנה"ס. שלא כמו הפסל היווני הקלאסי, דיוקן אוגוסטוס אינו משמש רק כהצעה אסתטית אלא נועד לבסס את דמותו של הקיסר כמסר אקטואלי והיסטורי לתושבי הקיסרות הרומית.[דרושה הבהרה] הפסל הוקם לאחר הניצחון הדיפלומטי על האימפריה הפרתית בשנת 17 לפנה"ס שבו אוגוסטוס הצליח להכריח את הפרתים להחזיר את נסי הלגיונות שנפלו בידיהם בעת התקפותיהם של מרקוס ליקיניוס קראסוס ומרקוס אנטוניוס. 

הפסל מכיל מאפיינים הקושרים את הקיסר אל האלים הרומיים. על שריון המלחמה שהוא לובש מופיע תבליט המתאר את טקס החזרת נסי הלגיונות על ידי הפרתים. מעל לתיאור זה מופיעים סמלים של הטריטוריות הכבושות וכן האנשה של השמים. תיאור זה מציג את ניצחונו של אוגוסטוס כניצחון אלוהי. הדבר מועצם על ידי תיאור דמותו של קופידון, לרגליו של אוגוסטוס, תיאור המצביע על הטענה כי מוצאה של השושלת היוליו-קלאודית באלה ונוס. שינוי מהותי נוסף מן הפסל היווני הוא היעלמותו של העירום. עם זאת, הקיסר עדיין מופיע יחף, כדרכם של פסלי האלים היוונים המיתיים.

התיאור כולו בא למלא תפקיד קאנוני בתדמיתם של קיסרי רומא. עדות לכך ניתן לראות בפני הפסל: הדיוקן המפוסל אינו מייצג את דיוקנו האמיתי של אוגוסטוס, אלא מיצג את האידיאל הרומי.[דרושה הבהרה]

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אוגוסטוס מפרימה פורטה** |

* 

* אתר האינטרנט הרשמי של אוגוסטוס מפרימה פורטה
**עיקור** הוא הליך רפואי שמטרתו למנוע מאדם או מבעל חיים מסוים את היכולת להתרבות. עיקורים מתבצעים בעיקר באמצעים ניתוחיים, ומתבצעים בזכרים ובנקבות. עיקורים הם לרוב תהליך בלתי הפיך. בבני אדם מטרתם העיקרית של עיקורים היא לסייע בתכנון המשפחה, לרוב במדינות מתפתחות בעלות אוכלוסייה רבה. רוב העיקורים של נשים מתרחשים במדינות אלו, ואילו עיקור של גברים מתבצע בעיקר במדינות המערב המתועשות. עיקורים ברחבי העולם נעשים בעיקר בקרב נשים.

עיקור במדינות העולם
-------------------

בהודו התבצעו מדי שנה עיקורים בנשים במחנות עיקור מיוחדים מטעם הממשלה, במסגרת תוכנית לתכנון המשפחה, שמופעלת על ידי המשרד לבריאות ורווחת המשפחה. התוכנית פועלת באמצעות NRHM - "כוח המשימה הלאומי באזורים הכפריים" שפועל מאז 2005 לשיפור רמת הבריאות בכפרי הודו באמצעות מאות אלפי פעילים, שאחד מתפקידיהם הוא לייעץ ולעודד מניעת ילודה. הפעילות מתמקדת בעיקר במדינות הצפוניות והחקלאיות של הודו, בעיקר מקבוצת EAG. 
ב-. ב-2017 (עד אוקטובר, 2017) התבצעו בהודו 1,473,418 הליכי עיקור. 6.8% היו ניתוחי עיקור גברים ו 93.1% עיקור נשים.

ההליך הניתוחי
-------------

טכנית, עיקור מתבצע באמצעות חיתוך צינור הזרע ("וסקטומיה") בגברים וקשירת חצוצרות בנשים.

חתך צינור הזרע הוא הליך כירורגי פשוט יחסית. בתהליך זה נאטמים או נקטעים צינורות הזרע ובכך נמנע מן הזרע להגיע לשופכה. הניתוח מבוצע בהרדמה מקומית או בהרדמה מלאה קלה לפי בחירת המנותח. ההכנה לניתוח וההתאוששות ממנו אינן כרוכות באשפוז, ולרוב אחרי התאוששות קצרה החולה נשלח הביתה לנוח.

קשירת חצוצרות אצל נשים הוא הליך מסובך יותר שנעשה בהרדמה מלאה בחדר ניתוח, באמצעות לפרוסקופיה. המנתח הוא גינקולוג שמבצע חיתוך של החצוצרות וקשירתן או צריבתן באופן המונע מעבר ביציות אל הרחם. ההליך הוא לרוב בלתי הפיך ומיועד רק לנשים שהחליטו שאינן מעוניינות להיכנס להיריון נוסף, או לכאלה שהיריון נוסף מסכן את חייהן.

הליכים אחרים אשר גורמים לעיקור, כמו סירוס בגברים וכריתת רחם בנשים, אינם מתבצעים בבני אדם לצורך עיקור אלא מסיבות אחרות.

ביהדות
------

 ערך מורחב – **איסור סירוס**  

עיקור בעלי חיים הוא בעייתי מבחינה הלכתית. ב-2015 הפסיק שר החקלאות הישראלי אורי אריאל את המימון לעיקור חתולי רחוב, והורה למצוא פתרון הלכתי לבעיית התפוצצות אוכלוסיית החתולים.

ראו גם
------

* עיקור כפוי

קישורים חיצוניים
----------------

ויקישיתוף מדיה וקבצים בנושא **עיקור** בוויקישיתוף
* עיקור, באתר אנציקלופדיה בריטניקה (באנגלית)

הערות שוליים
------------

1. ↑  עמוד 54 1=
2. ↑  עיקור וסירוס של חתולי רחוב באתר כיפה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534026205171
* GND: 4057333-3
* LCCN: sh85128029
* LNB: 000124164
* NARA: 10642880
* NDL: 00563671

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**ברנרדו רודריגס אריאס** (בספרדית: **Bernardo Rodríguez Arias**; נולד ב-7 ביוני 1980 במאלגה, אנדלוסיה) הוא כדורסלן עבר ספרדי ששיחק בעמדת הקלע עבור אוניקאחה מאלגה, קחאסול סביליה וריאל מורסיה ונבחרת ספרד. גובהו הוא 1.97 מטרים. הוא שימש כמנהל הספורטיבי של סביליה בעונת 2016/2017.

ביוגרפיה
--------

בשנת, 1999, בגיל 18, החל רודריגס את הקריירה המקצועית שלו באוניקאחה מאלגה לאחר שהוקפץ מקבוצת הנוער לקבוצת הבוגרים. במועדון רודריגס הרשים בכל משחקיו ונהפך לאחד השחקנים הצעירים הטובים בליגה הספרדית. רודריגס שחקנה של אוניקאחה מאלגה עד היום למרות שהוצעו לו מספר רב של הצעות מקבוצות פאר רבות מאירופה. כתוצאה מסירובו לאותן הצעות במשך השנים, רודריגס נהפך למנהיגו הבלתי מעורער של המועדון וסמלם של אוהדי הכדורסל במאלגה.

במהלך שנותיו הוביל את המועדון למספר רב של תארים והישגים ביניהם זכייה בגביע קוראץ' (2000-01), זכייה בגביע הספרדי (2004-05) וזכייה באליפות ספרד (2005-06).

רודריגס משתייך לסגל הנבחרת הלאומית של ספרד משנת 2006. במשך שנותיו בנבחרת זכה עימה במדליית הזהב באליפות העולם 2006 ובמדליית הכסף באליפות אירופה 2007 ובאולימפיאדת בייג'ינג.

בקיץ 2012, לאחר שהעביר את מרבית שנותיו כשחקן במאלגה, עבר לקבוצת מורסיה. לאחר שנתיים חתם בקחאסול סביליה. ביולי 2016 הודיע על פרישה ממשחק. מספר 5, איתו שיחק במלאגה, הופרש פעמיים על ידי קבוצתו, כשעזב אותה וכשפרש ממשחק פעיל.

קישורים חיצוניים
----------------

* פרופיל אולימפי, באתר olympedia.org
* פרופיל, באתר eurobasket
* פרופיל, באתר פיב"א
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)
* פרופיל באתר הליגה הספרדית

הערות שוליים
------------

1. ↑  Berni Rodríguez consideraría "rara" cualquier fórmula para terminar la ACB, muchodeporte.com, 16 de abril de 2020

| **נבחרת ספרד – אליפות העולם בכדורסל 2006 (מדליית זהב)** |
| --- |
| 1  • 
2  • 
3  • 
4 פ.גאסול (MVP) ‏ • 
5 פרננדס • 
6 קבסאס • 
7 נבארו • 
8 קלדרון • 
9 רייס • 
10 חימנס • 
11 ס.רודריגס • 
12 ב.רודריגס •
13 מ.גאסול • 
14 מומברו •
15 גרבאחוסה •
מאמן: פפו הרננדז | ספרדספרד |

| **נבחרת ספרד – אולימפיאדת בייג'ינג - 2008 (מדליית כסף)** |
| --- |
| 1  • 
2  • 
3  • 
4 פ.גאסול • 
5 פרננדס • 
6 רוביו • 
7 נבארו • 
8 קלדרון • 
9 רייס • 
10 חימנס • 
11 לופס • 
12 רודריגס •
13 מ.גאסול • 
14 מומברו •
15 גרבאחוסה •
מאמן: אאיטו גרסיה | ספרדספרד |
**אברהם בר בירנבאום** (לעיתים: בירנבוים; ג' בשבט ה'תרכ"ו, 19 בינואר 1866 – י"ט בחשוון ה'תרפ"ג, 10 בנובמבר 1922) היה חזן, מייסד בית ספר לחזנות ומו"ל.

ביוגרפיה
--------

נולד בפולטוסק למשה לייב, מחסידי קוצק וגור. בגיל צעיר הצטרף למקהלת חזנים והחל לבקר בסתר בקונצרטים. כשמשפחתו עקרה ללודז' התקרב לחוגו של הגביר המוזיקולוג חיים חייקל ינובסקי (1860–1935) ודרכו התוודע למוזיקה הכללית. הוא למד שחיטה כדי להתפרנס במשרה משולבת של שוחט וחזן שהייתה מקובלת בזמנו, ולאחר שלא הצליח להשיג משרה כזו בפולין, היגר להונגריה והתמנה כשוחט וחזן באטרש.

במקביל לעיסוקו החדש החל ללמוד מוזיקה וכן גרמנית. הוא חיבר את יצירתו המוזיקלית הראשונה ופרסם כמה מאמרים בענייני חזנות בעיתון העברי "הצפירה".

בשנת ה'תרנ"א הצליח לקבל מינוי כחזן בפרושניץ הסמוכה ללודז' ושב לפולין. הוא הקים בעיר מקהלה ואף חיבר בה שתיים מיצירותיו החשובות: "במה מדליקין" המבוססת על ניגון לימוד הגמרא ושזכתה לביצוע בקונצרטים רבים, ו"ונתנה תוקף".

כעבור זמן מה, התמנה כחזן הראשי בבית הכנסת הגדול בצ'נסטוכוב. בתקופה זו תרגם ספרי מוזיקה לעברית והחל ללמד תלמידים בהתכתבות, בעשרים וחמשה שיעורים-מכתבים שהפיץ בקרב תלמידיו ביידיש, רוסית ועברית.

הוא יסד "בית חינוך לחזנים" (בין בוגריו, החזן פנחס שרמן ששימש חזן-שני בבית הכנסת טלומצקה בוורשה ונספה בשואה, ודוד פלדמן מצ'רנוביץ ולימים בצפון תל אביב).

בשנת ה'תרנ"ו, 1896, יסד את "ירחון החזנים" שבה פרסם יצירות של חזנים נודעים כמו גם מיצירותיו ופרסום עצמי לבית הספר שלו. ארבעה גליונות יצאו לאור ברציפות ולאחר הפסקה של שנה, הופיע גיליון נוסף בחודש ניסן ה'תרנ"ז, 1897.

ב-1913 התפטר ועבר ללודז'. הוא ניסה להקים שבועון בשם "יידישער סלון" אך פרוץ מלחמת העולם הראשונה מנע את התוכנית. בירנבאום החל לעסוק במסחר והקים חנות לכלי נגינה בלודז'.

בירנבאום נפטר בפאומיות בעת ביקור בצ'נסטוכוב ונקבר בעיר בהלוויה המונית.

* דפים מתוך תורת הזמרה הכללית
* 
* 
*

לקריאה נוספת
------------

* עקיבא צימרמן, **החזן אברהם בר ברנבאום ועיתונו "ירחון החזנים"**, בתוך: **דוכן: מאסף למוסיקה יהודית**, יד, ירושלים: רננות, המכון למוסיקה יהודית, תשנ"ו, עמ' 152–157

קישורים חיצוניים
----------------

ויקישיתוף מדיה וקבצים בנושא **אברהם בר בירנבאום** בוויקישיתוף
* אברהם בר בירנבאום באתר 'מרכז לחקר המוסיקה היהודית' של האוניברסיטה העברית בירושלים
* אברהם בר בירנבוים (1864-1922), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284353705171
* BnF: cb163177877 (data)
* GND: 1053083955
* ISNI: 0000 0000 2622 3393
* LCCN: n84074232
* NKC: zmp2013748405
* VIAF: 13709214
* WorldCat: lccn-n84074232

 |
**יוהאן היינריך פיליפ פרנק** (בגרמנית: **Philipp Franck**‏; 9 באפריל 1860 – 13 במרץ 1944) היה צייר אימפרסיוניסט, גרפיקאי ומאייר גרמני, חבר הזצסיון הברלינאי.

קורות חיים
----------

בתמיכת אביו והתעקשותו החל בלימודי אדריכלות במכללה העסקית בפרנקפורט. כשאביו נפטר, הוא החליט להמשיך אחר ההתעניינות האמנותית האמיתית שלו. לפיכך, בגיל שבע עשרה הוא נרשם לסטדלשולה, שם למד אצל היינריך הסלהורסט ואדוארד ג'ייקוב פון שטיינל. הוא התמקד בנופים אך בהנחייתו של שטיינל יצר גם איורים לסיפורי אגדות.

בשנת 1879 עבר לקרונברג אים טאונוס, שם הצטרף למושבת האמנים המקומית. בעודו שם התיידד עם אנטון בורגר ולקח אצלו שיעורים עד 1881. עם זאת, פרנק היה בעל דעות מוצקות משלו על תיאור הטבע ופנה לאגודת האמנים הגרמנית, שם הומלץ לו ללמוד אצל ג'ייקוב דילמן. הוא היה שם עד 1886.

לאחר מכן החל לנסוע, ובסופו של דבר התיישב בוירצבורג. לאחר שמצא במקום מעט הצלחה, עבר לברלין בשנת 1892 והפך למורה בבית הספר המלכותי לאמנות. בשנת 1898 הוענק לו התואר פרופסור. באותה שנה הוא הצטרף ללוביס קורינת ומקס ליברמן כדי לסייע ביצירת הזצסיון הברלינאי. בשנת 1902 נפטרה אשתו הראשונה וכעבור שנתיים התחתן עם אחת מתלמידותיו.

בשנת 1906, פרנק ומשפחתו עברו להלנסי שבוונזה, שם ניסה להקים מושבת אמנים על פי הדגם של קרונברג, אך לא הצליח. הוא חזר לברלין והפך למנהל בית הספר המלכותי לאמנות בשנת 1915. בשנת 1928 השתתף בתערוכה הבינלאומית במכון קרנגי. ספר זיכרונותיו, חיים ואמנות, ראה אור זמן קצר לאחר מותו.

משפחה
-----

פיליפ פרנק התחתן, עם קתרינה ארנסט (1866-1902). היא מתה באוגוסט 1902 ובשנת 1904 הוא נישא לתלמידתו מרתה קוהלו. לפיליפ פרנק היו ארבעה ילדים משני הנישואים שלו. מאז 1906 התגורר פרנק עם משפחתו בברלין-ואנזה. בן מנישואיו הראשונים היה המדען הנס היינריך פרנק (1888-1961).  בנו מנישואיו השניים, קרל לודוויג פרנק (1904-1985), הפך לאדריכל ידוע.

הפסלת, אינגבורג הונגינגר (1915-2009) הייתה נכדתו והסופרת ג'וליה פרנק היא נכדה נוספת.

גלריה
-----

* שתי נשים שתי נשים
* מבט על פוסטדם מבט על פוסטדם
* הוואנזה הוואנזה
* פרנקפורט הישנה פרנקפורט הישנה

קישורים חיצוניים
----------------

ויקישיתוף מדיה וקבצים בנושא **פיליפ פרנק** בוויקישיתוף

הערות שוליים
------------

1. 1 2  Brief biography, archiv.adk.de
2. 1 2  Katharina Franck, née Ernst, One Big Family - Your Online Genealogy (באנגלית)
3. ↑  "Franck, Hans-Heinrich \* 22.11.1888, † 21.12.1961 Chemiker, Präsident der Kammer der Technik"
4. 1 2  On the Track of Family History - Jewish Quarterly, web.archive.org, ‏2017-10-03

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007275016305171
* GND: 118534661
* ISNI: 0000 0001 0916 5344
* LCCN: n83031446
* NTA: 115121382
* RKD: 217946
* SUDOC: 15879690X
* Trove: 1253143
* ULAN: 500023945
* VIAF: 74644275
* WorldCat: lccn-n83031446

 |
**Shir & Tim** היו צמד זמרים שייצגו יחדיו את ישראל באירוויזיון הילדים 2016 עם השיר "Follow My Heart".

קורות הצמד
----------

### תולדות הצמד

לאחר שישראל אישרה את השתתפותה באירוויזיון הילדים 2016 ערכה רשות השידור בחירה פנימית לנציג ישראל באירוויזיון הילדים 2016.
לבסוף נבחרו לייצג את ישראל באירוויזיון הילדים 2016:

* **שירה פרימן** אשר השתתפה בבית הספר למוסיקה והיא גם נגנית סקסופון.
* **טימוטי סניקוב** אשר השתתף בכמה פסטיבלים למוזיקה, ביניהם "להיות כוכב" ו"באזאר סלביק". הוא גם שיחק את התפקיד של מייקל בהפקה הישראלית של בילי אליוט והשתתף ב"The Voice" לילדים באוקראינה.

הם נשלחו יחדיו לאירוויזיון הילדים 2016 כצמד בשם "Shir & Tim".

### באירוויזיון הילדים 2016

 ערך מורחב – **ישראל באירוויזיון הילדים 2016**  

שירה וטימוטי הופיעו באירוויזיון הילדים 2016 שהתקיים ב-20 בנובמבר 2016 בולטה, מלטה.

הם הופיעו בתור השיר ה-13 על הבמה, וסיימו בתחרות במקום ה-15 עם 27 נקודות.

### לאחר אירוויזיון הילדים

לאחר הופעתם המשותפת באירוויזיון הילדים 2016 התפרק הצמד לאחר מטרתו לייצג את ישראל באירוויזיון הילדים 2016, פריימן התמקדה בקריירת דיבוב ומשחק וסניקוב המשיך בקריירת המוזיקה והוציא כמה סינגלים.

ראו גם
------

* אירוויזיון הילדים 2016

קישורים חיצוניים
----------------

* Shir & Tim, ברשת החברתית פייסבוק

| ישראלישראל ישראל באירוויזיון הילדים |
| --- |
| 

|  |
| --- |
| 
* **2012**: Kids.il‏ (Let the Music Win‏)
* ~~2013~~
* ~~2014~~
* ~~2015~~
* **2016**: Shir & Tim‏ (Follow My Heart‏)
* ~~2017~~
* **2018**: נועם דדון (ילדים כאלה)
* ~~2019~~
* ~~2020~~
* ~~2021~~
* ~~2022~~
 |

 |
פירוש נוסף ערך זה עוסק ברב ישראלי מפתח תקווה. אם התכוונתם לסופר ישראלי, ראו משה פינטו (סופר), לרב היישוב נתיב השיירה ראו נתיב השיירה.
הרב **משה פינטו** (נולד בשנת תשכ"א, 1961) הוא ראש ישיבת פאר משה לצעירים בפתח תקווה, ראש ישיבת "נחלת אשר" הגבוהה, ונשיא תלמוד תורה והמכינה לישיבה "פאר משה" ורב השכונות בצפון פתח תקווה. נשיא רשת מעיין החינוך התורני בפ"ת. מיוזמי ומקימי קריית "חזון עובדיה" בפתח תקווה.

ביוגרפיה
--------

נולד במרקש שבמרוקו לרב מסעוד אשר פינטו. בשנת 1968 עלתה משפחתו לישראל והשתקעה בפתח תקווה. למד בישיבת הרמב"ם בתל אביב, בראשות הגאון הרב אברהם חפוטא, ולימים נישא לבתו. כמו כן למד בישיבת נחלת דוד פתח תקווה בראשות הגרב"ש סלומון זצ"ל, ובישיבת חברון ירושלים. בשנת תשמ"א זכה בפרס מטעם הקרן של צעירי אגודת ישראל על שם הרב מבריסק. בשנת תשמ"ג זכה בפרס מטעם הקרן על שם רבי מנחם זמבה. זכה בפרס מטעם קרן אור המזרח בנשיאות מרן הגאון רבי עובדיה יוסף. זכה בפרס הרב קוק לספרות תורנית על ספרו "אמרי שפר", ובפרס ירושלים לספרות תורנית על סדרת ספריו "אמרי משה" ו"דרש משה". 

לאחר נישואיו למד בבית מדרש לתורת ארץ ישראל בפתח תקווה. קיבל סמיכה לרבנות וכושר לרב עיר.

היה ממייסדי בית הכנסת "שבת אחים" בפתח תקווה, שימש כרב בית הכנסת ליוצאי אפגניסטן וממייסדיו "מטה יהודה" ולאחר מכן שימש רב בית הכנסת המרכזי הספרדי "בית אברהם" ברחוב נחלת צבי 20 פתח תקווה משך 14 שנה. ייסד ובנה את בית הכנסת "משכן כדורי" לעדה הבוכרית, ובית הכנסת המרכזי הספרדי "נחלת משען שבשכונת נוה גן בעיר פתח תקווה, וכן מייסד כוללים משכן ירון אור מנחם, ואור יוסף. 

בשנת תשס"א נבחר פה אחד על ידי הגוף הבוחר במועצה הדתית בפתח תקווה לשמש כרב השכונות בצפון פתח תקווה.

בשנת תשמ"ו (1986) הקים את ישיבת פאר משה בשכונת קרול. מוסדות הישיבה כוללים תלמוד תורה, מכינה לישיבה, ישיבה קטנה, ישיבה גבוהה "נחלת אשר" וכולל אברכים.

הרב פינטו הוא יו"ר עמותת בינה לעיתים ונשיא ארגון שערים לתורה. כמו כן הוא ממייסדי רשת החינוך התורני בפתח תקווה ונשיאה, וכן חבר ההנהלה הרוחנית של רשת החינוך הארצית בני יוסף.

ספריו
-----

* **ספר הדרכה לבן תורה**, תשנ"ד
* **אמרי שפר** - על התלמוד, תשס"ג
* **אמרי משה** - שיחות מוסר (שני חלקים), תשס"ד
* **דרש משה** - דרשות לפי סדר פרשת השבוע, שני חלקים על בראשית, תשס"ז, ושני חלקים על שמות
* **ברכת משה** - שיעורים על מסכת גיטין
* **ויגד משה** - הגדה של פסח, התשע"ג
* **וידבר משה** - מועדי ישראל בהלכה ובאגדה, התשע"ה
* **ורעה אמונה** - תיקון ולימוד לליל המימונה כמנהג יהדות מרוקו ומאמרים בעניין מעלת האמונה, התשע"ד
* **קובץ בכורי פאר משה** - שיעורים על מסכת בבא מציעא
* **קובץ נחלת אשר - חבורות** על מסכת בבא מציעא

קישורים חיצוניים
----------------

* הרב פינטו (אורכב 12.01.2016 בארכיון Wayback Machine) באתר ישיבת פאר משה (אורכב 11.07.2011 בארכיון Wayback Machine)
מיקום הקונדליני
**קוּנדַליני** (בסנסקריט: कुण्डलिनी,‏ kuṇḍalinī; בטמילית: குண்டலினி/வாலை; בתאילנדית: กุณฺฑลิน) הוא מונח שלו שני פירושים: אנרגיה נפשית (פראנה) המתרוממת מאזור הצ'אקרה התחתונה לכיוון הצ'אקרה העליונה; והנתיב שבו עוברת אותה אנרגיה נפשית. פירושו המילולי של המילה "קונדליני" הוא פיתול.

בתורת היוגה מגדירים את הקונדליני ככוח נפשי כמוס שמצוי באזור האגן. חלק מתרגילי היוגה נועדו לחלץ את הקונדליני ממצבו הכלוא ולשחרר אותו, באופן שיפעל על כל מערכות הגוף והנפש. במסורת הבודהיסטית ישנה חשיבות להתרוממות ספונטנית של הקונדליני ממקומו באגן לכיוון חלקו העליון של גוף האדם. הבודהיסטים רואים בהתרוממות הספונטנית הזו קפיצה לרמת תודעה גבוהה יותר. קפיצות כאלו מכונות בשם סאטורי.

בתורות העידן החדש, עליית הקונדליני מסמלת התקדמות מדורגת בסולם של התפתחות נפשית. הימצאותו של הקונדליני בצ'אקרה התחתונה מסמלת אורגניזם שמודע רק לעצם העובדה שהוא קיים. התרוממות הקונדליני לצ'אקרה השנייה, שמגדירה את הדחף המיני, מעידה על מודעות הנשלטת על ידי הצורך להתרבות. התרוממות הקונדליני לצ'אקרה השלישית, שממונה על הרגשות, מגדירה מודעות מפותחת יותר המכירה בקיומן של מודעויות אחרות ומסוגלת לפתח רגשות אליהן. התרוממות הקונדליני לצ'אקרה הרביעית מעידה על מודעות המסוגלת להצטרף ולשתף פעולה עם ישויות אחרות לצרכים יצירתיים ואסתטיים.

הפעילות הרוחנית של הצ'אקרות הגבוהות (החמישית, השישית והשביעית) היא מורכבת יותר, ולכן לא פשוט להסביר את המשמעות של התרוממות הקונדליני עד לצ'אקרות האלו.
ניתן בקירוב להגיד, שכיוון שתכונת הצ'אקרה השישית היא "ראיית האמת", אזי התרוממות הקונדליני לצ'אקרה זו, מעידה על דרגה רוחנית המקורבת לנבואה. במסגרת מסורות מדיטציה מסוימות, ובמיוחד בעשור הראשון לאחר פטירתו של אושו, התפתחה תרבות מדיטציונית שנוגעת לענייני צמדים, ובמיוחד לפראנה של קונדליני. כך, למשל, "צוותה" מדיטציית הקונדליני לראיית האור והנולד ("קונדליני ואור"), או לזרמי הידע והתובנה ("קונדליני ובוקי").

בספרות היוגה והמדיטציה ישנו עיסוק אינטנסיבי בהתרוממות הקונדליני, או כפי שהיא מכונה לעיתים "התעוררות" הקונדליני. אחת האסכולות הראשיות טוענת שהתרוממות הקונדליני צריכה להיות ספונטנית וטבעית והיא מין אירוע נפשי פתאומי שדומה, או לעיתים אף זהה להארה.

קישורים חיצוניים
----------------

ויקישיתוף מדיה וקבצים בנושא **קונדליני** בוויקישיתוף
* קונדליני, באתר אנציקלופדיה בריטניקה (באנגלית)
* קונדליני, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548478405171
* GND: 4191710-8
* LCCN: sh85073437
* NKC: ph194666

 |
**לְבוֹא חֲמָת** (גם: **לְבֹא חֲמָת**) הוא ביטוי הנזכר רבות בתנ"ך לציון גבולה הצפוני של ארץ כנען המיועדת לעם ישראל. הדעות חלוקות האם מדובר בשם מקום או מושג מופשט.

אזכורים בתנ"ך
-------------

ראשית נזכר האתר בסיפור המרגלים: "וַיַּעֲלוּ וַיָּתֻרוּ אֶת הָאָרֶץ מִמִּדְבַּר צִן עַד רְחֹב לְבֹא חֲמָת", ובהמשך נזכר האתר בתיאור גבולותיה הצפוניים של ארץ כנען: "מֵהֹר הָהָר תְּתָאוּ לְבֹא חֲמָת וְהָיוּ תּוֹצְאֹת הַגְּבֻל צְדָדָה".

בספר יהושע ובספר שופטים נזכר האתר כגבול "הארץ הנשארת" שנותר לעם ישראל לכבוש: "וְהָאָרֶץ הַגִּבְלִי וְכָל הַלְּבָנוֹן מִזְרַח הַשֶּׁמֶשׁ מִבַּעַל גָּד תַּחַת הַר חֶרְמוֹן עַד לְבוֹא חֲמָת", וכן: "חֲמֵשֶׁת סַרְנֵי פְלִשְׁתִּים וְכָל הַכְּנַעֲנִי וְהַצִּידֹנִי וְהַחִוִּי יֹשֵׁב הַר הַלְּבָנוֹן מֵהַר בַּעַל חֶרְמוֹן עַד לְבוֹא חֲמָת".

בתקופת דוד המלך ושלמה המלך השתרעה ממלכת ישראל בצפונה עד לבוא חמת: "וַיַּקְהֵל דָּוִיד אֶת כָּל יִשְׂרָאֵל מִן שִׁיחוֹר מִצְרַיִם וְעַד לְבוֹא חֲמָת", וכן: "וַיַּעַשׂ שְׁלֹמֹה בָעֵת הַהִיא אֶת הֶחָג וְכָל יִשְׂרָאֵל עִמּוֹ קָהָל גָּדוֹל מִלְּבוֹא חֲמָת עַד נַחַל מִצְרַיִם". בתקופה מאוחרת יותר מתואר כיצד ירבעם בן יואש החזיר את השליטה הישראלית עד לבוא חמת: "הוּא הֵשִׁיב אֶת גְּבוּל יִשְׂרָאֵל מִלְּבוֹא חֲמָת עַד יָם הָעֲרָבָה". כמו כן, לבוא חמת נזכר כגבול ההבטחה של עם ישראל בנבואותיהם של יחזקאל ושל עמוס.

משמעות
------

רב תרגומי התנ"ך המסורתיים מתרגמים את "לבא" כמילה ולא כשם. רב החוקרים מסכימים לפירוש זה. לעומת זאת, ישנם חולקים הטוענים ש"לבוא" חייב להיות שם כי ה"ל" שורשית וכי הביטוי מופיע לעיתים בין שמות.

זיהוי
-----

יש מי שמזהים את לבוא חמת עם הכפר **לבווה** (אנ') שבצפון בקעת הלבנון, בסמוך למוצא נהר האורונטס.

לקריאה נוספת
------------

* אייל בן-אליהו, **בין גבולות - תחומי ארץ-ישראל בתודעה היהודית בימי הבית השני ובתקופת המשנה והתלמוד**, הוצאת יד יצחק בן-צבי, ירושלים התשע"ד, עמ' 35.

קישורים חיצוניים
----------------

* מאמרו של פרופ' יוחנן אהרוני באתר דעת (מכללת הרצוג)

הערות שוליים
------------

1. ↑  ספר במדבר, פרק י"ג, פסוק כ"א.
2. ↑  ספר במדבר, פרק ל"ד, פסוק ח'.
3. ↑  ספר יהושע, פרק י"ג, פסוק ה'.
4. ↑  ספר שופטים, פרק ג', פסוק ג'.
5. ↑  ספר דברי הימים א', פרק י"ג, פסוק ה'.
6. ↑  ספר מלכים א', פרק ח', פסוק ס"א, וכן ספר דברי הימים ב', פרק ז', פסוק ח'.
7. ↑  ספר מלכים ב', פרק י"ד, פסוק כ"ה.
8. ↑  ספר יחזקאל, פרק מ"ז, פסוק כ', וכן ספר יחזקאל, פרק מ"ח, פסוק א'.
9. ↑  ספר עמוס, פרק ו', פסוק י"ד.
10. ↑  אנציקלופדיה מקראית, כרך ד', עמ' 416-417
**היֶלֶד הרַע** הוא שיר ילדים מאת לאה גולדברג שהתפרסם בשנת 1959.

מבנה השיר ותכניו
----------------

השיר בנוי מחמישה בתים ומשולב בחריזה (בעיקר באמצעות מילים המסתיימות בצליל רָx).

מסופר בו על גד, ילד האומר על עצמו שהוא משתדל להיות מנומס ונעים, אך "לפתע נכנס בי הילד הרע" וגורם לו להתנהג בצורה אלימה ומעליבה. המסר של השיר מדבר על הרצון להתגבר על "הילד הרע [...] תמיד הוא נכנס בי בלי שום אזהרה".

חיבור השיר
----------

ההשראה לחיבור השיר הייתה גד צ'רני, בנם הפעוט של זוג חבריה של גולדברג, ט. כרמי (כרמי טשרני) ושושנה היימן. כך סיפר ט. כרמי שלושה עשורים מאוחר יותר:

גדי היה אז בן שלוש [...] לאה גולדברג שהייתה חברה שלנו הייתה קוראת לו "החתן שלי" ולנו הייתה קוראת "החותנים שלי", והיא גם כתבה לו שירי ילדים, למשל השיר "הילד הרע". יש שם בית – "שיחקתי אתמול בחצר עם יוכבד / נתתי לה אוטו שלי ורכבת / ... ואינני יודע איך זה קרה / לפתע נכנס בי הילד הרע, / דחפתי אותה והיא נפלה // ... וסבתא שלה יצאה ואמרה: / אל תבכי, את יודעת שגד ילד רע! / אז אמרתי לה: 'חמורה!'" וכו' וכו'. אז גד שם הוא גדי והסיפור היה שפעם אחת היא באה לבקר את גדי ומעל המיטה שלו היה חור בקיר. הוא כמובן נבר ונבר בקיר עד שנהיה חור, אבל כששאלתי אותו איך זה קרה אז הוא אמר: "זה לא אני, זה ילד אחר", וזאת, היא אמרה, הייתה ההשראה שלה.

פרסום
-----

השיר התפרסם לראשונה ב-1959 בספרה של גולדברג "צריף קטן", עם איור אחד מאת אריה נבון.

בשנת 2005 פורסם השיר בספר הילד הרע, עם איוריו של דני קרמן, בהוצאת הקיבוץ המאוחד.

הקלטות
------

קריאה אמנותית:

* טמירה ירדני / "שירי לאה גולדברג לילדים" (הד ארצי, 1970)
* "דירה להשכיר" / משתתפים: מיקי קם, חנה לסלאו, ראובן שפר, חיים יבין, חנה בן-ארי (סי בי אס, 1977)

לחן
---

השיר הולחן על ידי טל פדר.

ראו גם
------

* "יהושע הפרוע" מאת היינריך הופמן (1845)
* "מקס ומוריץ" מאת וילהלם בוש (1865)

קישורים חיצוניים
----------------

* מילות השיר "הילד הרע" באתר שירונט
* הילד הרע באתר ספריית פיג'מה
* ניתוח השיר ומדריך למורה, מתוך: "מחרוזת", פרקי ספרות, מדריך למורה, חלק ב', תשל"ז
* כרמית ספיר-ויץ, הילד הזה הוא אני, באתר בית אבי חי
* דני קרמן, לאה גולדברג, וכמה הרהורים על מה שמכונה ספרות ילדים, בבלוג של דני קרמן, 25 בפברואר 2020

הערות שוליים
------------

1. ↑  נרי ליבנה, שמוליקיפוד מדבר, כותרת ראשית, 22 ביולי 1987
2. ↑  יעל דר, ספרות לילדים שהתבגרו מזמן, באתר הארץ, 18 בדצמבר 2005
**הטוראצו בקרמונה** (באיטלקית: **Torrazzo di Cremona**) הוא מגדל הפעמונים של קתדרלת קרמונה, לומברדיה, בצפון איטליה. גובהו 112.7 מטר, זהו מגדל הפעמונים בגימור הלבנים השלישי בגובהו בעולם, הראשון היה מגדל כנסיית סנט מרטין בלנדשוט, בוואריה, והשני בכנסיית גבירתנו בברוז', בלגיה. עם זאת הטורצו (שהושלם בשנת 1309) ישן יותר ממגדל לנדשוט (הושלם בשנת 1500) ומגדל ברוז' (הושלם בשנת 1465), והוא מבנה הלבנים העתיק ביותר שגובהו יותר מ-100 מ' שעדיין עומד.

על פי המסורת הרווחת, הבנייה במגדל החלה בשנת 754. במציאות, הוא נבנה בארבעה שלבים: ראשון משנת 1230, עד השני, בין 1250 ל־1267, עד למתחת הקוודרפור, השלישי בסביבות שנת 1284, והשלמת צריח השיש בשנת 1309.

גובהו הוכרז על ידי לוח מוטבע בקיר בבסיס הטורצו עצמו, המציין 250 זרועות ו-2 אונקיות, אשר במערכת המדידה העתיקה של העיירות לומברד מתורגמות לכ־111 מטר.

שבעת הפעמונים מכוונים בסולם מז'ור, ומתוארכים למאה ה-18.

בחפירות ארכאולוגיות שבוצעו בשנות ה-80 התגלה נוכחותם של מבנים בסיסיים שאמורים להיות שרידים של בית כנסייה קדום יותר (או בית קברות המשויך אליו), או אפילו מבנים רומיים קודמים.

בקומה הרביעית של הטוראצו שוכן השעון האסטרונומי הגדול בעולם. המנגנון נבנה על ידי פרנצ'סקו וג'ובאן בטיסטה דיוויזיולי (אב ובנו) בין השנים 1583–1588. החלק החיצוני, שצויר במקור על ידי פאולו סקאזולה בשנת 1483, אך נצבע מאוחר יותר פעמים רבות, כולל על ידי ג'ובאני בטיסטה דורדוני, מייצג את השמיים עם קבוצות גלגל המזלות ואת השמש והירח עוברים דרכם.

קישורים חיצוניים
----------------

ויקישיתוף מדיה וקבצים בנושא **הטוראצו בקרמונה** בוויקישיתוף

הערות שוליים
------------

1. ↑  **Galeati, G. (1928). Il Torrazzo di Cremona. Cremona.**
2. ↑  **Saracino, M.T. (1978). Il Torrazzo ed il suo restauro. Cremona.**
3. ↑  **Saracino, M.T. (1978). Il Torrazzo ed il suo restauro. Cremona.**
4. ↑  **Ghidotti, P. Il Torrazzo di Cremona. Archeologia e storia di un monumento medievale.**
5. ↑  **Loffi, F. (1987). Il Torrazzo di Cremona. Cremona.**

|  |  |
| --- | --- |
| בקרת זהויות עריכת הנתון בוויקינתונים | 
* GND: 4786205-1
* VcBA: 494/21514
* VIAF: 316411524
* WorldCat (עם VIAF): 316411524

 |
**עיסא חסן ססאי** (נולד ב-27 ביוני 1970) שירת כקצין צבאי בכיר ומפקד בחזית המהפכנית המאוחדת (RUF) ובכוחות ה-Armed Forces Revolutionary Council‏ (AFRC) בהתקוממותם נגד ממשלת סיירה לאון. אמר שהוא כפוף רק לסם בוקארי, מפקד שדה הקרב, וג'וני פול קורומה, מנהיג ה-AFRC.

ססאי ידוע בתור המפקד שהורה על פירוק החזית המהפכנית המאוחדת מנשקו, ובכך סיים למעשה את מלחמת האזרחים בסיירה לאון.

ב-7 במרץ 2003,הוגש נגדו כתב אישום על ידי בית המשפט המיוחד לסיירה לאון בגין פשעים נגד האנושות ופשעי מלחמה אחרים, כולל טרור שבוצע כנגד אזרחים, עונשים קולקטיביים, הרג לא חוקי, פשעים נגד האנושות, אלימות מינית, אלימות גופנית, שימוש בילדים כחיילים, חטיפות ועבודות כפייה, ביזה ושריפה, והתקפות גנד אנשי כוח המשימה של האומות המאוחדת בסיירה לאון. הוא כפר באשמה בהופעתו הראשונית בבית המשפט. ב-25 בפברואר 2009 הורשע ססאי ב-16 מתוך 18 האישומים שעמד בפניהם בבית המשפט המיוחד לסיירה לאון בפריטאון, יחד עם המנהיגים לשעבר מוריס קאלון, שנידון ל-40 שנות מאסר, ואוגוסטין גבאו, שנידון ל-25 שנות מאסר. ססאי נידון למספר עונשים חופפים, שהארוך ביותר מביניהם הוא 52 שנות מאסר.

הערות שוליים
------------

1. ↑  "Rebels disarm in Sierra Leone". BBC News. 2 באוגוסט 2001. נבדק ב-23 בספטמבר 2013. `{{cite web}}`:  (עזרה)
2. ↑  "S Leone trio guilty of war crimes". BBC News. 25 בפברואר 2009. נבדק ב-25 בפברואר 2009. `{{cite web}}`:  (עזרה)
**ג'ייסון ריצ'רדסון** (באנגלית: **Jason Richardson**; נולד ב-4 באפריל 1986) הוא אתלט מארצות הברית, הוא אלוף העולם (טגו 2011) וסגן האלוף האולימפי (לונדון 2012) בריצת 110 מטר משוכות.

ביוגרפיה
--------

ריצ'רדסון גדל בסידר היל, טקסס. הוא החל להתאמן באתלטיקה בגיל 12. הוא למד באוניברסיטת דרום קרוליינה. לאחר מכן התאמן בהדרכתו של ג'ון סמית', מאמנם של האצנים אלופי העולם מוריס גרין, אטו בולדון (טרינידד וטובגו) וכרמליטה ג'טר.

### אלוף עולם לנוער

באליפות העולם באתלטיקה לנוער שנערכה בשרברוק, קוויבק, קנדה בשנת 2003 זכה ריצ'רדסון בשתי מדליות זהב בריצת 110 מטר משוכות (91.4 ס"מ) בתוצאה של 13.29 שניות ובריצת 400 מטר משוכות (84.0 ס"מ) בתוצאה של 49.91 שניות ובכך היה לאתלט הראשון והיחידי בהיסטוריה שזכה בשתי ריצות אלו באליפויות עולם באתלטיקה.

באליפות המכללות (NCAA) שנערכה בטאלאהאסי, פלורידה ב-31 במאי 2008 זכה ריצ'רדסון במדליית זהב בריצת 110 מטר משוכות בתוצאה של 13.21 שניות.

### אלוף עולם

באליפות העולם באתלטיקה שנערכה בטגו, קוריאה הדרומית בשנת 2011 זכה ריצ'רדסון במדליית הזהב בריצת 110 מטר משוכות בתוצאה של 13.16 שניות, לאחר שהמנצח דאירון רובלס (13.14 שניות) נפסל בעקבות תלונה של המשלחת הסינית, שנמצאה מוצדקת באמצעות מצלמות הטלוויזיה, שטענה שהוא פגע בזרועו של ליו שיאנג מסין שמעד בשלב שהיה בעמדת הובלה לאחר המשוכה האחרונה. שיאנג זכה במדליית הכסף (13.27 שניות) ובמדליית ארד זכה אנדי טרנר מבריטניה (13.44 שניות). שבועיים לאחר מכן, בתחרות שנערכה בזגרב, קרואטיה הוא קבע שיא אישי חדש של 13.04 שניות.

### מדליית כסף אולימפית

במבחנים האמריקאים לאולימפיאדת לונדון (2012) שנערכו ביוג'ין, אורגון ב-30 ביוני 2012 סיים ריצ'רדסון שני בריצת 110 מטר משוכות בשיא אישי חדש של 12.98 שניות, אחרי ארייס מריט (12.93 שניות). במשחקים עצמם הוא זכה במדליית כסף בתוצאה של 13.04 שניות, שוב אחרי מריט שקבע שיא אישי חדש של 12.92 שניות ולפני האנסל פרצ'מנט מג'מייקה (13.12 שניות).

שיאים אישיים
------------

**אצטדיון פתוח**

* ריצת 110 מטר משוכות: 12.98 שניות (2012)
* ריצת 400 מטר משוכות: 49.79 שניות (2004)

**אולם**

* ריצת 55 מטר משוכות: 7.18 שניות (2007)
* ריצת 60 מטר משוכות: 7.53 שניות (2008)

קישורים חיצוניים
----------------

ויקישיתוף מדיה וקבצים בנושא **ג'ייסון ריצ'רדסון** בוויקישיתוף

* ג'ייסון ריצ'רדסון, באתר olympedia.org
* ג'ייסון ריצ'רדסון, באתר התאחדות האתלטיקה הבין-לאומית
* ג'ייסון ריצ'רדסון, באתר ליגת היהלום
* ג'ייסון ריצ'רדסון, באתר נבחרת ארצות הברית באתלטיקה

| אלופי עולם באתלטיקה – ריצת 110 מטר משוכות (גברים) |
| --- |
| 

|  |  |
| --- | --- |
| 1983: גרג פוסטר ארצות הבריתארצות הברית • 1987: גרג פוסטר ארצות הבריתארצות הברית • 1991: גרג פוסטר ארצות הבריתארצות הברית • 1993: קולין ג'קסון בריטניהבריטניה • 1995: אלן ג'ונסון ארצות הבריתארצות הברית • 1997: אלן ג'ונסון ארצות הבריתארצות הברית • 1999: קולין ג'קסון בריטניהבריטניה • 2001: אלן ג'ונסון ארצות הבריתארצות הברית • 2003: אלן ג'ונסון ארצות הבריתארצות הברית • 2005: לדג'י דוקורה צרפתצרפת • 2007: ליו שיאנג הרפובליקה העממית של סיןהרפובליקה העממית של סין • 2009: ראיין בראת'ווייט ברבדוסברבדוס • 2011: ג'ייסון ריצ'רדסון ארצות הבריתארצות הברית • 2013: דייוויד אוליבר ארצות הבריתארצות הברית • 2015: סרגיי שובנקוב רוסיהרוסיה • 2017: עומאר מקלאוד ג'מייקהג'מייקה • 2019: גרנט הולוואי ארצות הבריתארצות הברית |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 197014

 |
דיבורית במכונית
**דיבורית** היא התקן המאפשר לדבר בטלפון סלולרי בלי שיהיה צמוד לפניו של הדובר. לדיבורית שתי וריאציות:

* דיבורית המאפשרת לנהג לשוחח תוך כדי נהיגה, בלי להחזיק את הטלפון ובלי להשתמש (או כמעט בלי להשתמש) בידיו לשם הפעלת הטלפון.
* דיבורית אישית, המאפשרת לדבר בטלפון כשהוא מרוחק מפניו של הדובר.

דיבורית במכונית
---------------

דיבורית במכונית מורכבת ממיקרופון הנמצא לא רחוק מראשו של הנהג, מרמקול שדרכו נשמעת שיחת הטלפון, מעריסה שבה מונח הטלפון ומחיווט ומנגנון אלקטרוני המחברים בין הטלפון ובין המיקרופון והרמקול. בדור הראשון של הדיבוריות היה החיבור בין הטלפון לדיבורית חיבור פיזי, באמצעות שקע מתאים בטלפון. כיוון שכל יצרן עיצב שקע זה בדרכו (ולעיתים בדרכים אחדות), ללא תקן מחייב, התאימה כל דיבורית רק לדגם מסוים של טלפון. בדור השני של הדיבוריות, שהתפתח בעשור הראשון של המאה ה-21 הוחלף הקשר הפיזי בקשר אלחוטי בטכנולוגיית בלוטות'. שינוי זה מאפשר לכל טלפון התומך בטכנולוגיה זו להתחבר לכל דיבורית מסוג זה. 

במכשיר טלפון המצויד ביכולת של חיוג קולי, נעשה גם החיוג, ליעדים המוכרים לטלפון, ללא שימוש בידיו של הנהג. בחלק מהדיבוריות משמש מקלט הרדיו שבמכונית כתחליף לרמקול של הדיבורית, כולל מעבר אוטומטי משידור רדיו להשמעת הטלפון, כאשר נכנסת שיחה או יוצאת. 

במדינות רבות, וישראל בתוכן, אוסרת החקיקה דיבור בטלפון סלולרי תוך כדי נהיגה, אלא אם הדיבור נעשה באמצעות דיבורית.

דיבורית קסדה
------------

בדומה לדיבורית במכונית, דיבורית קסדה נועדה לשימושו של רוכב אופנוע או קטנוע, כך שיוכל לדבר בטלפון סלולרי בלי להסיר את ידיו מכלי הרכב. הדיבורית מחוברת לקסדה שלראשו של הרוכב.

דיבורית אישית
-------------

דיבורית בטכנולוגיית בלוטות'
שימוש שגרתי בטלפון סלולרי מצריך את החזקתו ביד והצמדתו לפניו של הדובר. כאשר הדובר מעוניין בשתי ידיים חופשיות גם בעת שיחה בטלפון, וכן כאשר הוא מעוניין להרחיק את הטלפון מפניו כדי לצמצם את סכנת הקרינה, עומדת לרשותו דיבורית אישית, שאותה הוא מצמיד לאזנו. הדיבורית הסטנדרטית מחוברת באמצעות חוט חשמל אל מכשיר הטלפון, ומאפשרת להרחיקו כ-50 ס"מ מהראש. ככל שמקור השידור רחוק יותר מהגוף, עוצמת השידור המגיעה אל הגוף קטנה ביחס ריבועי למרחק, כלומר - החזקת המכשיר במרחק 50 ס"מ מהראש במקום 5 ס"מ, מגדילה את המרחק פי 10 ומקטינה את עוצמת הקרינה (כלומר, שטף האנרגיה) פי 100. 

בדיבורית בטכנולוגיית בלוטות' (Bluetooth) מוחלף החוט המחבר את הטלפון לדיבורית בקשר אלחוטי. דיבורית זו מאפשרת להרחיק את המכשיר הסלולרי מהראש, אולם מצמידה אליו משדר אחר. מבחינת עוצמות השידור, השידור הסלולרי חזק עשרות מונים מהשידור של הדיבורית (שידור לקילומטר חזק פי 10,000 משידור ל-10 מטרים), לכן דיבורית זו יעילה בהפחתת הקרינה כמו הדיבורית הרגילה.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **דבורית** |
| ויקישיתוף תמונות ומדיה בוויקישיתוף: **דיבורית** |

* איך לבחור דיבורית לרכב, באתר WiseBuy
* איך לבחור דיבורית לרכב, באתר No Risk
צורות שונות של הPCP, מומס במים, או טהור.
**PCP** או בשמו המדעי **פנציקלידין** - Phencyclidine (קיצור לשמו הארוך יותר: פנילציקלוהקסילפיפרידין - Phenylcyclohexylpiperidine), הידוע גם בכינויו "**אבק מלאכים**" (Angel Dust), הוא סם דיסוציאטיבי והלוצינוגני (גורם הזיות). שימושו הרפואי הוא בהרגעה והרדמה. נוסחתו הכימית של ה-PCP היא C17H25N ומסתו המולקולרית היא 243.4 גרם למול. סם זה גורם לתחושת ניתוק מהסביבה, לחוסר רגישות לכאב, בלבול, אובדן עכבות, ובמקרים חריגים התקפים פסיכוטיים, חלקם אלימים ומסוכנים וקואורדינציה נמוכה מאוד, עד בלתי אפשרית.

בשל תופעות אלו הוא מוגדר כסם מסוכן לשימוש. בארצות הברית נכלל הסם ב-Schedule II, ובישראל נכלל בפקודת הסמים המסוכנים כסם סימן ב'.

כימיה ורוקחות
-------------

ה-PCP הוא סם הרדמה והרגעה דיסוציאטיבי והלוצינוגני מקבוצת הסמים הכוללת גם קטמין וטילטמין.

מבחינה טוקסולוגית, PCP נחשב לנוירוטוקסין המזיק לתפקוד המוח. נזקי הסם ניכרים בחלקים שונים של מערכת העצבים כגון מערכות הקליטה.

היסטוריה
--------

ה-PCP נוסה לראשונה אחרי מלחמת העולם הראשונה כסם מרדים בניתוחים. אך בגלל תופעות לוואי הוא נדחה משימוש רפואי עד שנות החמישים, עת נוסה מחדש בבני אדם תחת השם "סרניל" (Sernyl). עד מהרה נדחה הסם בשנית בשל תופעות הלוואי. לאחר מכן נעשה ניסיון למכרו כסם הרדמה וטרינרי בשם סרנילן, אך הוא נדחה. בשנות השבעים הוכנס החומר לרשימת החומרים המסוכנים האמריקנית. בשל זמן מחצית חיים ארוך בגוף האדם, ובשל תופעות הלוואי שלו הסם לא ראוי לשימוש רפואי. ה-PCP נספג ברקמות שומניות ומפורק במטבוליזם לחומרים אחרים הנקראים PCHP, PPC וPCAA. כאשר הסם נצרך על ידי עישון, הוא מתפרק בחלקו לחומרים PC ופיפרידין.

תיאור תגובת פירוק הפאנציקלידין

ראו גם
------

* סם
* קטמין

קישורים חיצוניים
----------------

ויקישיתוף מדיה וקבצים בנושא **פנציקלידין** בוויקישיתוף
* פנציקלידין, באתר אנציקלופדיה בריטניקה (באנגלית)

הערות שוליים
------------

1. ↑
2. ↑  Neuroscience for Kids - PCP, faculty.washington.edu

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541281405171
* BnF: cb135071201 (data)
* GND: 4717590-4
* LCCN: sh85100665
* SUDOC: 050228498

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**תקיפת בית הכנסת תפארת ישראל** הייתה תקיפה בה חולל בית הכנסת "תפארת ישראל", בית הכנסת העתיק ביותר בקראקס שבוונצואלה. התקיפה אירעה בליל ה-31 בינואר 2009, במהלך יום שבת. התקיפה התרחשה מספר ימים לאחר תום מבצע עופרת יצוקה, אשר במהלכו גירשה ונצואלה את שגריר ישראל בוונצואלה שלמה כהן, ואת הצוות הישראלי שפעל בשגרירות מהמדינה.

רקע
---

בעקבות תחילת מבצע עופרת יצוקה, ממשלת ונצואלה הביעה את אי הסכמתה לפעולות של ישראלים ברצועת עזה כנגד החמאס וארגוני הטרור אשר פעלו ברצועה באותו הזמן. ב-5 בינואר 2009, האשים נשיא ונצואלה, הוגו צ'אווס את ארצות הברית בהרעלת נשיא הרשות הפלסטינית, יאסר ערפאת כדי לערער את היציבות במזרח התיכון. יום לאחר מכן, צ'אווס טען כי ישראל מבצעת שואה בפלסטינים. מספר ימים לאחר נאומים אלו, הכריז משרד החוץ של ונצואלה כי הוא רואה את פעולות ישראל ברצועת עזה כ"טרור ממלכתי" והכריז על גירוש שגריר ישראל בוונצואלה, שלמה כהן. בעקבות גירוש השגריר הישראלי, התרחשו במדינה מספר תקריות אלימות נגד מוסדות יהודיים שונים. בהפגנה שהתרחשה מול מבנה השגרירות הישראלי, חבורת פורעים השליכו נעליים על מבנה השגרירות וריססו עליו גרפיטי. גם בית הכנסת "תפארת ישראל" הושחת ורוססו עליו גרפיטים, מאוחר יותר באותו החודש, בית הכנסת הותקף בשנית.

התקיפה
------

בליל 31 בינואר 2009, פרצה כנופיה חמושה שהורכבה מ-15 גברים לא מזוהים לבית הכנסת "תפארת ישראל" שבקראקס. בית הכנסת היה בית הכנסת הגדול והעתיק בבירה. הכנופיה השתלטה על הבניין למשך מספר שעות, ובמהלכן הרסה והשחיתה את המאגר בו אוחסנו ספרי הקודש. הם ריססו כתובות גרפיטי, שהכילו סיסמאות אנטישמיות ואנטי-ישראליות, ובהן היו קריאות לגירוש היהודים מהמדינה. הכנופיה גם גנבה מאגרים של רישומים על יהודים החיים בוונצואלה.

תגובות
------

* ניקולאס מדורו, שהיה שר החוץ בפועל של ונצואלה באותה תקופה, גינה את המעשה ותיאר את התקיפה כ"מעשה פלילי של ונדליזם". גם השר ג'סי צ'אקון גינה את תקיפה אך הוא הכחיש שיש קשר כלשהו בין התוקפים לממשלה.
* פוליטיקאים אמריקאים קראו לנשיא הוגו צ'אבס להגן על האוכלוסייה היהודית במדינה בעקבות האירוע. כ-16 דמוקרטים ורפובליקנים כתבו מכתב בדרישה "להפסיק את ההפחדה וההטרדה של הקהילה היהודית".

קישורים חיצוניים
----------------

* AP, ונצואלה: 11 הואשמו בהשחתת בית הכנסת, באתר ynet, 27 במרץ 2009

הערות שוליים
------------

1. ↑  רויטרס ורוני סופר, צ'אבס: המצב בעזה "שואה"; שגריר ישראל גורש, באתר ynet, 6 בינואר 2009
2. ↑  רועי מנדל, השגריר המגורש: "דלתו של צ'אבס סגורה", באתר ynet, 7 בינואר 2009
3. ↑  מאיה לקר, ונצואלה: כתובת "לא רוצים יהודים" בבית כנסת, באתר ynet, 31 בינואר 2009
4. ↑  BBC, 1 February 2009, Synagogue desecrated in Venezuela
5. ↑  "Bomb damages Caracas synagogue – JTA – Jewish & Israel News". אורכב מ-המקור ב-2 במרץ 2009. נבדק ב-27 במאי 2016. `{{cite web}}`:  (עזרה)
6. 1 2  US politicians call on Chávez to protect Venezuela's Jews *The Guardian*. 3 February 2009
בהרתחה מתגלות שתי צורות של הכימיקל מים: נוזלים ואדים
**כימיקל (חומר כימי)** (באנגלית: **Chemical**) הוא חומר שיש לו הרכב כימי קבוע ותכונות ידועות. אי אפשר להפריד כימיקל למרכיביו בשיטות פיזיקליות בלי לשבור קשרים כימיים. מים טהורים, למשל, הם כימיקל - יש להם אותו הרכב כימי ואותן תכונות בין אם הופקו באמצעות טיהור של מי נהר או מתגובת מימן וחמצן במעבדה. מי ברז, לעומת זאת, אינם כימיקל אלא תמיסה המכילה פרט למים חומרים מומסים בריכוזים משתנים ולכן תכונותיהם עשויות להשתנות בדגימות שונות. עם זאת, כל אחד מהחומרים המומסים במי ברז, הוא כימיקל בפני עצמו.

בקרב הציבור הרחב, נפוצה סטיגמה לפיה כימיקלים הם חומרים מעשי אדם בלבד. עקב כך נוצר מצב שמפרסמים משתמשים, בצורה מוטעית, במונח "ללא כימיקלים" לצורך עשיית רושם שהמוצרים שלהם בטוחים, בריאים או ידידותיים לסביבה, כי הם לא מכילים חומרים מעשי אדם אלא רק חומרים טבעיים/ביולוגיים בלבד (שגם הם כימיקלים לכל דבר ולעניין). "כימיקל" היא כמעט מילה נרדפת ל"חומר" וכל החומרים כמו מים ואוויר, הם כימיקלים או מורכבים מכימיקלים (במקרה של תערובות כמו מיץ).

ראו גם
------

* אינדקס מרק
* כימופוביה
* דו-מימן חד-חמצני
* ללא כימיקלים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **כימיקל** |
| ויקישיתוף תמונות ומדיה בוויקישיתוף: **כימיקל** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007285071005171
* GND: 4183402-1
* LCCN: sh85022963
* NDL: 00978846
* NKC: ph119147

 |
**אנפית סוף סינית** (שם מדעי: ***Ardeola bacchus***) היא מין של אנפה מהסוג אנפת אגם החיה במזרח אסיה לרבות בסין והיא קרובתה של אנפית סוף הודית, הדומה לה מאוד.

מאפיינים
--------

האנפה בעלת גוף עגלגל וצוואר רחב וקצר ומקור ארוך בצבע אפור-צהוב עם קצה שחור. אורכה של האנפה כ-47 סנטימטרים בממוצע, כאשר הזכרים גדולים מעט מהנקבות. צבע האנפה חום-אפור מסורטט ברוב השנה, כשבעונת הרבייה הצבעים משתנים לאדום-ורוד כהה לאורך הגב והכתפיים, הכנפיים כחולות כהות והראש והצוואר חומים-אדומים. הרגליים צהובות ובעלות אצבעות ארוכות.

האנפה חיה ברחבי מזרח אסיה, סביב האזור הממוזג או האזור הסובטרופי עד לגבולות הארקטיים, לרבות בסין, בצפון הודו במדינת אסאם, במיאנמר וביפן ולעיתים מצויה גם דרומה יותר בדרום-מזרח אסיה, וגם נראתה באפריל 2021 בגן הבוטני בירושלים (תצפית ראשונה לישראל). אנפה זו שוכנת לאורך ביצות ובריכות של מים מתוקים ומלוחים ומתחבאת לרוב בין הצמחייה. היא מקננת בקבוצות קטנות על העצים או השיחים ובקן מטילה 3 עד 6 ביצים כחולות-ירוקות.

האנפה ניזונה מטרף של דגים קטנים, צפרדעים, סרטנים, זוחלים קטנים וחרקים המצויים במים או על הגדות.

קישורים חיצוניים
----------------

ויקישיתוף מדיה וקבצים בנושא **אנפית סוף סינית** בוויקישיתוף
* אנפית סוף סינית, באתר ITIS (באנגלית)
* אנפית סוף סינית, באתר NCBI (באנגלית)
* אנפית סוף סינית, באתר Internet Bird Collection (באנגלית)
* אנפית סוף סינית, באתר GBIF (באנגלית)

הערות שוליים
------------

1. ↑  אנפית סוף סינית באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007535110105171

 |
**ריסט** (באנגלית: **Reset**) היא להקת פופ פאנק שהוקמה ב-1995, בקוויבק, קנדה.
רבים מחבריה עזבו כדי להקים את הלהקה סימפל פלאן.

היסטוריה
--------

Reset הוקמה ב-1995. חברי הלהקה המקוריים היו: פייר בובייה, פיליפ ג'וליכור, צ'ארלס אנדרה קומאו וג'ין סבסטיאן בויל. השם הראשון לריסט היה Roach, אך הייתה להקה נוספת בקנדה שגם לה קראו Roach, כך שחברי הלהקה שינו את שמם ל Reset.

Reset הקליטה קלטת דמו ב-1995, הנקראה Concorned. אז בא האלבום הראשון המלא שלהם, No Worries, ב-1997, שהוקלט ב- Le Studio Morin-Heights. הלהקה צילמה קליפ לסינגל Why? ב-1998, לריסט נהיה הרכב שונה. בובייה כבר לא היה הזמר והבסיסט, וחבר חדש, אדריאן וויט מוונקובר, החליף את קומואו בתופים. 
ב-2000, הלהקה הוציאה לאור את No Limits, אשר נכתב על ידי אדריאן וויט. אלבום זה הוקלט בוונקובר, קולומביה הבריטית, והופק על ידי גרג רלי.

שלושה קליפים צולמו בשביל האלבום No Limits, והם: Pollution,Pressure,and My Dream And I. דייוויד דרוזיה החליף את בובייה ב-2001, אך נשאר עם הלהקה רק 6 חודשים לפני עזיבתו להצטרף שוב לבובייה בלהקתו החדשה, סימפל פלאן.

ב-2004, ריסט הוציאה לאור את האלבום השלישי שלה, Redioactive. אלבום זה הופק, הוצג, עורבב ונערך מקצועית על ידי פיליפ ג'וליכור. כיום, לריסט יש הרכב חדש הכולל את: פיליפ ג'וליכור (גיטרה ושירה),מרטין גנדרו (תופים),וקלוד פלאמונדו (בס ושירה). Choke הוא הסינגל והווידאו החדש לאלבום זה.

במשך השנים, ריסט השתתפה בחמישה סיבובי הופעות קנדיים, וסיבוב הופעות אמריקאי אחד, The 2000 Vans Warped Tour in North America. ריסט ניגנה עם להקות כמו: גרין דיי, NOFX, Pennywise, Lagwagon, MxPx, Millencolin, Strung Out, face to face, פאפא רוץ' ו- Ten Foot Pole.

חברים לשעבר בלהקה
-----------------

* פייר בובייה - סולן\באס (1995-1999)
* צ'אק קומאו - תופים (1995-1999)
* ג'ין-סבסטיאן בויל - באס (1995-1999)
* דייוויד דרוזיה - סולן\באס (2001)
* אדריאן וויט - תופים, קולות רקע,גיטרה,קלידים (1999-2001)

דיסקוגרפיה
----------

### אלבומי אולפן

* 1997: No Worries
* 1999: No Limits
* 2003: Radioactive
* 2008: No Intensity
* 2013: The Antidote

### קלטות דמו

* 1995: Concerned

### אוספים

* 2006: No Worries / No Limits

קישורים חיצוניים
----------------

ויקישיתוף מדיה וקבצים בנושא **ריסט** בוויקישיתוף
* ריסט, ברשת החברתית פייסבוק
* ריסט, באתר AllMusic (באנגלית)
* ריסט, באתר MusicBrainz (באנגלית)
* ריסט, באתר Discogs (באנגלית)
* ריסט, באתר בנדקמפ

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 0c1f2188-78ee-4e10-8355-3e32ec8925a7

 |
**הוגו קורט הרמן** (בגרמנית: **Curt Herrmann**‏; 1 בפברואר 1854 – 13 בספטמבר 1929) היה צייר אימפרסיוניסטי ונאו-אימפרסיוניסטי גרמני. קשור לקבוצת הזצסיון הברלינאי.

קורות חיים
----------

אביו היה מנהל חברת ביטוח. כשהיה בן שש עשרה עברה משפחתו לברלין. שלוש שנים מאוחר יותר הוא עזב את הלימודים ומצא תפקיד בסטודיו של קרל שטפק. אף שהתעניין בעיקר בציור פורטרטים, הוא בילה זמן מה גם עם צייר ההיסטוריה וילהלם פון לינדנשמיט באקדמיה לאמנויות יפות במינכן. בשנת 1885 התמקם כצייר פורטרטים במינכן והתיידד עם מבקר האמנות ריכרד מוטר (אנ').

בשנת 1893 חזר לברלין, שם פתח בית ספר לציור לנשים. ארבע שנים אחר כך הוא התחתן עם סופי הרץ (1872–1931), אחת מתלמידותיו. בירח הדבש בפריז הוא פגש והתיידד עם אנרי ון דה ולדה, שהכיר לו את הנאו-אימפרסיוניזם ומאוחר יותר עיצב את דירתו בברלין. בשנת 1898 הוא הפך לאחד החברים המייסדים של הזצסיון הברלינאי וישב בוועד הארגון. הוא הפעיל את בית ספרו לסירוגין עד 1903, אז הצטרף "לאגודת האמנים הגרמניים" (Deutscher Künstlerbund).

בגרמניה הוא שמר על קשר עם פול סיניאק, תיאו ואן ריסלברגה ומוריס דניס, ובשנת 1902 הוא היה דמות מפתח בשכנועו של פאול קסירר להציג אותם בגלריה שלו. ארבע שנים מאוחר יותר, הוא ארגן תערוכה של אמנים צרפתיים מודרניים בברלין.

בזמן התפלגות קבוצת הזצסיון הברלינאי בשנת 1914, הוא הצטרף לקבוצת הזצסיון החדשה ושימש כנשיא שלה עד שנת 1918. הוא פעל גם לקידום אמנים צעירים יותר, כמו ארתור סגל, אלכסיי פון יוולנסקי, אדולף ארבסלה ואחרים הקשורים לקבוצת "דה ברוקה" (הגַשֵׁר). הוא מונה לפרופסור באקדמיה המלכותית לאמנויות בשנת 1917.

לאחר המלחמה הוא נטש את ברלין והתגורר בבית אחוזה בפרצפלד שהיה בבעלות חמותו. עבודתו הפכה מופשטת יותר ויותר, ובשנת 1923 הוא נקלע לדיכאון עמוק וויתר על הציור. בשנה שלאחר מכן, לבקשתו של היסטוריון האמנות ריצ'רד המן, הוענק לו דוקטורט לשם כבוד מטעם אוניברסיטת מרבורג. הוא ערך ביקורים טיפוליים בארלנגן ונפטר שם בשנת 1929.

בשנת 1938 הרסו הנאצים את בית האחוזה ושרפו בפומבי את אחד מציוריו המוקדמים ("מעשה נערי") בטענה שהציור לא מוסרי. באותה תקופה משפחתו כבר ברחה לאנגליה.

גלריה
-----

* אשה באדוםאשה באדום
* ככר בברלין ככר בברלין
* שביל בפארקשביל בפארק
* אשה בסירהאשה בסירה
* ארמון ליד וימאר ארמון ליד וימאר
* סופי הרמן ליד החלון סופי הרמן ליד החלון
* דיוקן עצמי, 1919 דיוקן עצמי, 1919
* פינה בחדר פינה בחדר

קישורים חיצוניים
----------------

ויקישיתוף מדיה וקבצים בנושא **קורט הרמן** בוויקישיתוף

הערות שוליים
------------

1. ↑  kai agthe, Kunsthaus Apolda: Späte Würdigung für Curt Herrmann, Mitteldeutsche Zeitung, ‏2013-08-06 (ב־)
2. ↑  Rolf Bothe (ed.) Curt Herrmann. 1854–1929. Ein Maler der Moderne in Berlin. (exhibition catalog), Berlin-Museum, 1989,

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007434057905171
* BNE: XX969927
* BnF: cb14626006p (data)
* GND: 118919520
* ISNI: 0000 0000 8372 1217
* LCCN: n88681146
* NLP: A2074772X
* NTA: 075092840
* RKD: 37927
* SUDOC: 187911223
* ULAN: 500007906
* VIAF: 35255272
* WorldCat: lccn-n88681146

 |
**סינודלפיס** (שם מדעי: ***Sinodelphys***; מילולית: "אופוסום סיני") הוא סוג של יונק נכחד שחי באזור סין במהלך הקרטיקון התחתון, כ-125 מיליון שנה מזמננו. בימינו רואים במאובן זה את חיית הכיס (בן לקבוצת המטאתריה) הקדומה ביותר בעולם.

מאפיינים
--------

הסינודלפיס התגלה בתצורת יישיין שבליאונינג שבסין בשנת 2003, והוא ידוע רק מממצא אחד משומר בצורה טובה. הממצא הכיל ראש של יונק שהגיע לאורך של 15 סנטימטרים ומשקל של 30 גרם והיה קטן ביותר. במראהו דמה לאאומאיה שהתגלה סמוך לו, אך היה בעל דמיון ליונקי כיס, ונראה שהכיל כיס פרימיטיבי, בדומה לכיס האופוסומיים.

ממבנה שיניו נראה שהיה אוכל חרקים שהתקיים לצד מינים שונים של דינוזאורים ביערות הקדומים. כדי להימלט מהם הוא פיתח גפיים מתאימות לחיים על העצים, אליהם נס במהירות להגנה.

ככל הנראה התפצל הסינודלפיס מבני קבוצת האאותריה, שהקדום מביניהם, היורמאיה, התקיים בסין כבר בתור היורה, לפני 160 מיליון שנה.

קישורים חיצוניים
----------------

ויקישיתוף מדיה וקבצים בנושא **סינודלפיס** בוויקישיתוף
* סינודלפיס, באתר האנציקלופדיה של החיים (באנגלית)
* סינודלפיס, באתר GBIF (באנגלית)